CELEX: 52021PC0318
Language: bg
Date: 2021-07-16
Title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи

ЕВРОПЕЙСКА КОМИСИЯ
            Брюксел, 16.7.2021
            COM(2021) 318 final
            2021/0221(NLE)
            Предложение за
            РЕШЕНИЕ НА СЪВЕТА 
            относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи
            
               
         
         
            
               ОБЯСНИТЕЛЕН МЕМОРАНДУМ
            
            
               1.Предмет на предложението
            
            
               Настоящото предложение се отнася до решението за установяване на позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с планираното приемане на решение за удължаване на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи.
            
            
               2.Контекст на предложението
            
            
               2.1.Споразумението за асоцииране 
            
            
               Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна („Споразумението за асоцииране“), беше подписано на 25 юни 2001 г. и влезе в сила на 1 юни 2004 г. Споразумението за асоцииране представлява правното основание за двустранните отношения между ЕС и Египет. Целите на Споразумението са:
            
            
               –да предостави подходяща рамка за политически диалог, като позволи развитието на тесни политически взаимоотношения между страните,
            
            
               –да създаде условия за постепенна либерализация на търговията със стоки, услуги и капитал,
            
            
               –да благоприятства за развитието на балансирани социално-икономически взаимоотношения между страните посредством диалог и сътрудничество,
            
            
               –да допринесе към социално-икономическото развитие на Египет,
            
            
               –да насърчи регионалното сътрудничество с оглед на укрепването на мирното съвместно съществуване и икономическа и политическа стабилност,
            
            
               –да насърчи сътрудничеството в други области от взаимен интерес.
            
            
               2.2.Съвет за асоцииране
            
            
               Със Споразумението за асоцииране се създава Съвет за асоцииране, който има правомощието да взема решения за постигане на целите на Споразумението в предвидените в него случаи. Решенията са обвързващи за страните. Съветът за асоцииране може също така да отправя препоръки. Съгласно процедурния си правилник Съветът за асоцииране се председателства на ротационен принцип от ЕС и от Египет за периоди от 12 месеца. Съветът за асоцииране редовно заседава на министерско равнище веднъж годишно. По искане на една от страните и ако страните са съгласни, могат да се провеждат специални заседания на Съвета за асоцииране.
            
            
               2.3.Предвиденият акт на Съвета за асоцииране 
            
            
               Съветът за асоцииране трябва да приеме решение относно удължаването на срока на валидност на приоритетите за партньорство между ЕС и Египет за периода 2017—2020 г., докато ЕС и Египет приемат нови актуализирани съвместни документи. В съответствие с член 10 от процедурния правилник на Съвета за асоцииране решението ще бъде прието с писмена процедура.
            
            
               3.Позиция, която трябва да се заеме от името на Съюза
            
            
               Позицията, която трябва да се заеме от Европейския съюз в рамките на Съвета за асоцииране, създаден със Споразумението за асоцииране във връзка с приемането на решение за удължаване на срока на валидност на приоритетите за партньорство между ЕС и Египет, се основава на текста на решението, приложено към настоящото решение. 
            
            
               На 7-ото заседание на Съвета за асоцииране ЕС—Египет на 25 юли 2017 г. ЕС и Египет приеха съвместните приоритети за партньорство за периода 2017—2020 г.
            
         
         
            
               В рамките на текущия процес на подновяване на партньорството на ЕС с южните съседни държави и след приемането на многогодишната финансова рамка за периода 2021—2027 г. и на новия Инструмент за съседство, сътрудничество за развитие и международно сътрудничество (ИССРМС), за 2021 г. е планирано да се подготвят и приемат нови актуализирани съвместни документи с държавите от Южното съседство, включително Египет. В тази рамка и за да се избегне разминаване между изтичането на срока на действие на приоритетите за партньорство между ЕС и Египет и приемането на нови приоритети, в интерес на страните е да удължат настоящите приоритети за партньорство до приемането на нови актуализирани приоритети. 
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.
            
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .
            
            
               4.1.2.Прилагане в конкретния случай
            
            
               Съветът за асоцииране е орган, създаден със споразумение, а именно със Споразумението за асоцииране.
            
            
               Актът, който Съветът за асоцииране има за задача да приеме, представлява акт с правно действие. Предвиденият акт има правно действие, тъй като с него ще бъде удължена валидността на сегашните приоритети за партньорство, докато бъдат приети нови актуализирани съвместни документи. 
            
            
               Поради това процесуалноправното основание за предложеното решение е член 218, параграф 9 от ДФЕС.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.
            
            
               4.2.2.Прилагане в конкретния случай
            
            
               Основната цел и съдържание на предвидения акт са свързани със сътрудничеството с трета държава в рамките на споразумение за асоцииране и европейската политика за съседство.
            
            
               Поради това материалноправното основание за предложеното решение е член 217.
            
            
               4.3.Заключение
            
            
               Правното основание за предложеното решение следва да бъде член 217 във връзка с член 218, параграф 9 от ДФЕС.
            
            
               5.Публикуване на предвидения акт
            
            
               Като се има предвид, че с акта на Съвета за асоцииране се изменя срокът на валидност на приоритетите за партньорство между ЕС и Египет, той следва да бъде публикуван в Официален вестник на Европейския съюз, след като бъде приет.
            
         
         
            
               2021/0221 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз и по-специално член 217 във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, беше подписано на 25 юни 2001 г. и влезе в сила на 1 юни 2004 г.
                  2
               
            
            
               (2)Приоритетите за партньорство между ЕС и Египет бяха приети от Съвета за асоцииране през март 2017 г.
                  3
               
            
            
               (3)Двете страни се споразумяха относно продължаването на срока на валидност на приоритетите за партньорство между ЕС и Египет като основен документ за консолидиране на партньорството, докато бъдат приети нови приоритети на партньорството.
            
            
               (4)Съгласно член 76 от Евро-средиземноморското споразумение Съветът за асоцииране може да взема решения с оглед на постигането на целите на Споразумението.
            
            
               (5)Съветът за асоцииране трябва да приеме решение чрез писмена процедура, за да удължи срока на валидност на приоритетите за партньорство, докато между ЕС и Египет бъдат приети нови актуализирани съвместни документи.
            
            
               (6)Тъй като решението ще има задължителен характер за Съюза, е целесъобразно да се определи позицията, която трябва да се заеме от името на Съюза в рамките на Съвета за асоцииране,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи, се основава на проекта на решение на Съвета за асоцииране ЕС—Египет, приложен към настоящото решение.
            
            
               Член 2
            
            
               Адресат на настоящото решение е Комисията.
            
            
               Съставено в Брюксел на […] година.
            
         
         
            
               
                     За Съвета
               
               
                     Председател
               
            
         
         
            
                  
                     (1)
                  
                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64. 
               
               
                  
                     (2)
                  
                        Евро-средиземноморско споразумение за асоцииране между Европейските общности и техните държави членки, от една страна, и Арабска република Египет, от друга страна, ОВ L 304, 30.9.2004 г. 
               
               
                  
                     (3)
                  
                        Препоръка 1/2017 на Съвета за асоцииране ЕС—Египет от 25 юли 2017 г. за одобряване на Приоритетите за партньорство между ЕС и Египет; OВ L 255, 3.10.2017 г., стр. 26.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 16.7.2021
            COM(2021) 318 final
            ПРИЛОЖЕНИЕ 
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет, докато ЕС и Египет приемат нови актуализирани съвместни документи
            
               
         
         
            
               ПРИЛОЖЕНИЕ
            
            
            
               РЕШЕНИЕ № хх/2021 НА СЪВЕТА ЗА АСОЦИИРАНЕ ЕС—ЕГИПЕТ 
                  
               от [dd/mm/yyy] година 
                  
               за постигане на съгласие за удължаване на срока на валидност на приоритетите за партньорство между ЕС и Египет
            
            
            
            
               СЪВЕТЪТ ЗА АСОЦИИРАНЕ ЕС — ЕГИПЕТ,
            
            
               като взе предвид Евро-средиземноморското споразумение за асоцииране между Европейските общности и техните държави членки, от една страна, и Египет, от друга страна („Евро-средиземноморското споразумение“),  
            
            
               като има предвид, че:
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, беше подписано на 25 юни 2001 г. и влезе в сила на 1 юни 2004 г.
                  1
               
            
            
               (2)Съгласно член 76 от Евро-средиземноморското споразумение Съветът за асоцииране може да взема решения с оглед на постигането на целите на Споразумението.
            
            
               (3)Съгласно член 86 от Споразумението страните взимат всякакви общи или конкретни мерки, необходими за изпълнението на техните задължения съгласно Споразумението и следят за постигането на предвидените в него цели.
            
            
               (4)В рамките на Съвета за асоцииране от 25 юли 2017 г. ЕС и Египет постигнаха съгласие по приоритетите за партньорство, които да ръководят партньорството за периода 2017—2020 г.
                  2
               
            
            
               (5)След отправянето на писмо от ЕС двете страни се споразумяха относно продължаването на срока на валидност на приоритетите за партньорство между ЕС и Египет като основен документ за консолидиране на партньорството, докато бъдат приети нови приоритети на партньорството.
            
            
               (6)В член 10 от процедурния правилник на Съвета за асоцииране се предвижда възможността между две заседания той да приема решения с писмена процедура, ако страните се споразумеят за това,
            
            
               РЕШИ:
            
            
               Член 1
            
            
               Съветът за асоцииране, като действа чрез писмена процедура, решава, че срокът на валидност на приоритетите за партньорство между ЕС и Египет, приети на заседанието на Съвета за асоцииране от 25 юли 2017 г., се удължава до приемането на нови актуализирани съвместни документи от ЕС и Египет.
            
            
               Член 2
            
            
               Настоящото решение влиза в сила в деня на приемането му.
            
         
         
            
               Съставено на xx [ден месец година] година.
            
            
            
                  Съвет по асоцииране
            
            
         
         
            
                  
                     (1)
                  
                        Евро-средиземноморско споразумение за асоцииране между Европейските общности и техните държави членки, от една страна, и Арабска република Египет, от друга страна, ОВ L 304, 30.9.2004 г. 
               
               
                  
                     (2)
                  
                        Препоръка 1/2017 на Съвета за асоцииране ЕС—Египет от 25 юли 2017 г. за одобряване на Приоритетите за партньорство между ЕС и Египет; OВ L 255, 3.10.2017 г., стр. 26.